[{"text_idx": "#000000", "text": "To\u0303eliselt liigutav! Va\u0308rskelt ilmunud lasteraamat po\u0303hineb to\u0303estisu\u0308ndinul lool"}, {"text_idx": "#000001", "text": "Pu\u0308hapa\u0308eval, 16. jaanuaril kell 10 toimub Pa\u0308a\u0308sku\u0308las La\u0308ike ta\u0308nav 10 hoovis lasteraamatu \u201eVaresepoeg Aadus seiklus\u201c esitlus. Raamatu autor Anni Raie sai inspiratsiooni to\u0303estisu\u0308ndinud loost, kus lennuvo\u0303imetu vares leidis endale peavarju lahkete No\u0303mme elanike juurest ning sai kaks korda sama nime."}, {"text_idx": "#000002", "text": "Raamatu autor Anni Raie avastas eelmise aasta alguses oma aiast sabata varese, kes maapinnast suurt ko\u0303rgemale ei lennanud. Mo\u0303ne aja pa\u0308rast selgus, et vares on tema hoovi pidama ja\u0308a\u0308nud ning redutab u\u0308he kuuse all ja ka\u0308ib linnuso\u0308o\u0308giplatsil toitumas."}, {"text_idx": "#000003", "text": "\u201dKui sain aru, et vares on meil paikne, siis vo\u0303tsin u\u0308hendust Eesti Metsloomau\u0308hinguga. Sealt sain soovituse, et vo\u0303iksin varest natuke toita ja turvaliselt hoida \u2013 nii sa\u0308ilib lootus, et saba kasvab kevadeks tagasi ja vares saab oma vareseelu edasi elada,\u201c selgitab loo algust Anni. Nii ma vo\u0303tsingi varese enda hoole alla ja ristisin ta Aaduks,\u201c lisab ta."}, {"text_idx": "#000004", "text": "Kevadeks oli lumi sulanud, kuid varese sabasuled ei andnud endast ma\u0308rku. U\u0308hel kevadpa\u0308eval ko\u0303netas Annit koduaia taga meesterahvas, kes uuris, et kas ta teab, et tema kuusehekis elab u\u0308ks ilma sabata vares. \u201dVastasin talle, et tean ku\u0308ll, ta juba mo\u0303ned kuud siin elanud ja hoian tal silma peal. Panime isegi nime talle \u2013 Aadu!,\u201d so\u0303nab Anni. Meesterahvas oli selle peale va\u0308ga u\u0308llatunud ja uuris, et, kuidas Anni teab, et varese nimi just Aadu on?"}, {"text_idx": "#000005", "text": "Selgus, et vares Aadu on viimased neli aastat elanud Anni hoovist poole kilomeetri kaugusel u\u0308hes majapidamises, kus vares lausa lemmiklooma eest olnud \u2013 ka\u0308is vahetevahel isegi toas ja ma\u0308ngis hoovis siilidega. Kui Aadu mitu pa\u0308eva koju tagasi ei po\u0308o\u0308rdunud, arvas pererahvas, et lind on hukka saanud. Suur oli nende ro\u0303o\u0303m, kui perepea oma tavapa\u0308rasel jalutustiirul sattus Anni ta\u0308navasse ja kuulis kuusehekis tuttavat kraaksatust. Kuidas lennuvo\u0303imetu lind nii kaugele sattus, on siiani mo\u0303istatus. Ko\u0303ige uskumatum kokkusattumus aga on, et Aadu ristiti kaks korda mo\u0303lema pererahva poolt sama nimega!"}, {"text_idx": "#000007", "text": "Aadu talvine seiklus la\u0308ks Annile niivo\u0303rd su\u0308damesse, et see on tema sule la\u0308bi saanud lasteraamatuna kaante vahele. Raamat jutustabki loo vares Aadu vahvast seiklusest metsases No\u0303mme aias ning tema suhetest teiste talviste aiaelanikega."}, {"text_idx": "#000015", "text": "Selgus Ja\u0308rvamaa aasta ko\u0303ige olulisem tegu"}]